Държавен вестник, бр. 35, 2019 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  35
на алкохол и/или злоупотреба с наркотични 
вещества“.
5. Думите „НАЧАЛНИК НА ПОДЕЛЕ­
НИЕ“ се заменят с „КОМАНДИР (НАЧАЛ­
НИК) НА ВОЕННО ФОРМИРОВАНИЕ“.
6. Думите „ПСИХОЛОГ НА ПОДЕЛЕ­
НИЕ .... (звание, подпис) (име и фамилия)“ 
се заличават.
7. Точка 1 от „Забележки“ се изменя така: 
„1. Регистрационната карта се попълва 
от органа по психологично осигуряване или 
медицински специалист, обслужващ военното 
формирование (административното звено), и 
се изпраща не по-късно от 7-ия ден от из­
вършения опит за самоубийство/реализирано 
самоубийство.“ 
§ 39. В третата колона на приложение № 6 
към чл. 28, ал. 1 думите „военно поделение, 
съединение, вид ВС“ се заменят с „военно 
формирование/структура“.
§ 40. Приложение № 7 към чл. 28, ал. 3 
се отменя.
§ 41. В заглавието и навсякъде в текста 
на инструкцията след думите „структурите 
на“ се добавя думата „пряко“. 
§ 42. Навсякъде в текста и приложенията 
на инструкцията думите „поделение“, „поде­
лението“, „поделенията“ се заменят съответно 
с „военно формирование“, „военното фор­
мирование“, „военни формирования“, респ. 
„военните формирования“. 
Заключителна разпоредба
§ 43. Инструкцията влиза в сила от деня 
на обнародването є в „Държавен вестник“.
Министър:
Красимир Каракачанов
3228
КОМИСИЯ ЗА ЕНЕРГИЙНО
И ВОДНО РЕГУЛИРАНЕ
ПРАВИЛА
за измерване на количеството електрическа 
енергия
Раздел I
Общи положения
Чл. 1. (1) С правилата за измерване на ко­
личеството електрическа енергия се определят:
1. принципите, начините и местата на из­
мерване на количествата активна и реактивна 
електрическа енергия;
2. изискванията за точността на измерване, 
проверката на техническите и метрологичните 
характеристики на измервателните средства/
системи и свързаните с тях комуникационни 
връзки;
3. видът на данните от измерванията, на­
чинът и срокът за тяхното съхранение в бази 
данни, както и редът за осигуряване на достъп 
до данните;
4. измерването, валидирането, обработ­
ването, съхраняването и предоставянето на 
данни от измерването на електрическата 
енергия;
5. правата и задълженията на собственика 
на измервателна система и на страните по 
сделките с електрическа енергия;
6. условията и редът за установяване на 
случаите на неизмерена, неправилно, неточно 
измерена електрическа енергия и/или енергия, 
за която има измерени показания в невизу­
ализиран регистър на средството за търговско 
измерване;
7. редът и начините за преизчисляване на 
количеството електрическа енергия при уста­
новяване на неизмерена, неправилно и/или 
неточно измерена електрическа енергия или за 
която има измерени показания в невизуализиран 
регистър на средството за търговско измерване;
8. условията, редът и начинът за обслужване 
на местата и средствата за търговско измерване.
(2) Тези правила не регламентират обмена 
на информация между търговските участници 
на пазара по смисъла на правилата по чл. 91, 
ал. 2 от Закона за енергетиката.
Раздел II
Принципи на измерването
Чл. 2. (1) За всяко място на търговско из­
мерване към електропреносната, съответно 
електроразпределителната мрежа, включително 
за всеки междусистемен електропровод, опера­
торът на електропреносната мрежа, съответ­
но операторът на електроразпределителната 
мрежа, осигурява и поддържа измервателна 
система.
(2) Към всяка търговска измервателна 
система може да бъде изградена и контролна 
измервателна система, резервираща търгов­
ската. Контролната измервателна система се 
изгражда по реда на раздел Х от тези правила.
(3) За целите на уреждане на взаимоотно­
шенията по сделките с електрическа енергия и 
валидиране на информацията при отпадане на 
средства за търговско и контролно измерване 
се допуска друг начин за допълване на данните.
(4) За целите на изготвяне на енергиен ба­
ланс на електропреносната и електроразпреде­
лителната мрежа и за други нетърговски цели 
операторите на съответната мрежа имат право 
да изграждат собствени измервателни системи 
за техническо измерване на преминаващата 
електрическа енергия.
Чл. 3. (1) Средствата за търговско и кон­
тролно измерване между различни мрежови 
оператори, както и средствата за търговско и 
контролно измерване между мрежови оператор 
и производител отчитат и регистрират обмене­
ната в мястото на измерване активна и реак­
тивна (капацитивна/индуктивна) електрическа 
енергия в две посоки, в киловатчасове (kWh) и 
киловарчасове (kvarh), и в четири квадранта, 
за реактивната електрическа енергия.
(2) Средствата за търговско и контролно 
измерване на обекти на клиенти отчитат и